Publication: Magyar Közlöny
Issue: MK-2000-45 (Year: 2000, Number: 45)
Era: 1990-2004
Section: (a továbbiakban: engedélyezésről szóló jogszabály) rendelkezéseit azonban nem kell alkalmazni az olyan áruk/vámáruk vámkezelésénél, amelyek nem tartoznak a külkereskedelemről szóló 1974. évi III. törvény hatálya alá.”
Paragraph Index: 1311

59. § A Vámtv. 113. §-ának (4) bekezdése helyébe a következő rendelkezés lép: „(4) Az (1)—(3) bekezdés alapján gépjármű csak vezetői engedéllyel rendelkező személy (családtag) esetében vámkezelhető. Az (1) bekezdésben meghatározott jogcímen vámmentesen behozott személygépkocsi három éven belül csak a behozatalkori vámteher kamattal növelt összegének megfizetése után idegeníthető el. Az (1)—(3) bekezdés alapján vámmentes vámkezelés az első vámkezeléstől számított egy éven belül kérhető, azonban az első vámkezelést a vámmentességre jogosult ezen jogállás megszerzésétől számított hat hónapon belül köteles kérni. A feladott csomagok az első vámkezeléstől számított egy éven túl akkor vámkezelhetők vámmentesen, ha azok feladását az első vámkezeléskor bejelentették.”

Source: https://magyarkozlony.hu/hivatalos-lapok/88c963c4439ecea2bd821cef61f0a12ecfb2c275/dokumentumok/d6ca523d8b5ec2ecc279b859ea564935894d1170/letoltes